laion/Wikipedia-Exotic huggingface dataset:
Oliver Jürgens

Oliver Jürgens (sündinud 10. mail 2003 Tallinnas) on eesti jalgpallur (ründaja). Ta mängib Ungari kõrgliiga klubis Újpest FC. Ta lõpetas Tallinna Tõnismäe Reaalkooli, aga gümnaasiumi edasi ei läinud. Ta alustas jalgpalliga 5-aastaselt klubis Lasnamäe FC Ajax. Hiljem mänginud veel Levadia, Kalevi, Harju Jalgpallikooli, Nõmme Kalju ja FC Nõmme Unitedi noortevõistkondades. 2015. aastal osales Jürgens Nõmme Kaljuga rahvusvahelisel noorteturniiril Rootsis, kus ta lõi 7 mänguga kokku 29 väravat. Pärast seda tulid Jürgensi vanematega rääkima suureklubide skaudid Fulhamist, Chelsea-st, Aston Villast ja Manchester City-st, kes kõik kutsusid Jürgensit oma klubisse testimisele. Juba 14-aastaselt oli ta käinud testimas sellistes suurklubides klubides nagu Villareal, Manchester City, Manchester United, Chelsea, Lissaboni Sporting, Malmö FF, Helsingi JK, Honka, PSV, NY Red Bull, Stuttgart, Berliini Hertha, Müncheni Bayern ja FK Volga. Oma meistrivõistluste debüüdi tegi Jürgens 14. juulil 2018 Esiliiga B mängus Lasnamäe FC Ajaxi vastu. Ta sekkus mängu vahetusest 56. minutil, ning lõi oma esimese värava 11 minutit hiljem. 20. augustil 2019 sõlmis Jürgens oma esimese välislepingu Itaalia kõrgliiga klubiga Hellas Verona. 20. jaanuaril 2020 sõlmiti laenuleping Itaalia tippklubiga AS Roma, mis kestis kuni 31. august 2020. 21. septembril 2020 osteti Jürgens 250 000 euro eest Itaalia tippklubisse Milano Inter. 5. septembril 2023 liitus Jürgens Ungari kõrgliiga klubiga Újpest FC. Jürgens kutsuti esimest korda A-koondisesse oktoobris 2023, kuid ta keeldus sellest. A-koondise debüüdi tegi Jürgens 16. novembril 2023 EM valikmängus Austria vastu. Uuendatud seisuga 6. märts 2023 Eesti karikas, Magyar Kupa Eesti Superkarikas, Üleminekumängud Uuendatud seisuga 23. november 2023 FC Nõmme United Esiliiga B: 2019 Eesti jalgpallikoondislaste loend "Oliver Jürgens". Transfer markt. "Oliver Jürgens". Eesti Jalgpalli Liit. Mark Šandali (20. okt 2017). "Jalkatalent, keda vanus hoiab Eestis lõksus". Delfi TV. United-Ajax, 14. juuli 2018 PÕNEV! Eesti jalgpallitalent Jürgens liitus Märten Kuuse koduklubiga ohtuleht.ee, 4. september 2023 Häberli kutsus Oliver Jürgensi esimest korda koondisse. Ründetalent vastas eitavalt delfi.ee, 2. oktoober 2023 Eesti-Austria, 16. november 2023 Eesti särgis debüteerinud Jürgens: päris põnev, jalad läksid kohe kinni soccernet.ee, 16. november 2023 Oliver Jürgens Eesti Jalgpalli Liidu kodulehel Oliver Jürgens koondise statistika Eesti Jalgpalli Liidu kodulehel Transfermarkti profiil
Kitsas king

"Kitsas king" oli Eesti Televisiooni komöödiasaatesari, kus mängisid paljud tuntud eesti komöödianäitlejad. Sarjale kirjutasid lugusid Hardi Volmer, Riho Unt ja Villu Kangur. Esitati ka Andrus Vaariku ja Peeter Oja improvisatsioone. Režissöör oli Toivo Kõster ja toimetaja Reet Oja. Esimene saade oli eetris 9. oktoobril 1982 kell 21.35-22.05. Selle tegijad olid (tehnikuid arvestamata) Vladislav Koržets, Harry Kõrvits, Toivo Kõster, Ruth Purdmaa, Riho Raie, Ruth Rattut (Mitt), Urve Tiidus, Sirje Tooma, Ilmar Trull ja Andrus Vaarik Paarikümne aasta eest oli "Kitsas king" vana-aastaõhtu lahutamatu osa, seda peeti kultussaateks. Näiteks leidus seal nalju, kus Ervin tuli komandeeringust varem koju ja leidis kapist poolpalja onu Uno, kes väitis, et tuli Evile näärivana mängima, aga eksis uksega. Samuti tahtis Ervin pojakesele kord näärivana teha, kuid pani kogemata selga jänesekostüümi. Iga saates olid sketšid, näiteks ilmateade või intervjuud. Pärast sketše parodeeriti tavaliselt laule või laulis mõni kuulus muusik (näiteks ansambel Kuldne Trio või Marju Länik). Nääriöö naljakad lood – Evi (Anu Lamp), Ervin (Andrus Vaarik) ja väike Villu (Peeter Oja) ootavad, kes seekord külla tulevad. Näärivanale loetakse eepost "Kalevipoeg", näärivanad valavad basseini ääres tina jne. Tutvused noore spordikuulsuse Katrin Kifti (Anu Lamp), komeediuurija Halley, astronoom Anton Ploomi (Peeter Oja), kraanajuht Anu Žifti (Anu Lamp), seksuoloog Tõnu Vanassoni (Peeter Oja) ja teiste huvitavate inimestega. Astutakse sisse ka Kinga-pere hubasesse kodusse. Laule esitab ansambel Kuldne Trio koosseisus Mihkel Smeljanski, Jüri Vlassov ja Vello Toomemets. Aastalõpu ärevus on haaranud Evit ja Ervinit, väikesest Villist ja onu Unost rääkimata. Perekond King käib näärikuuske toomas ja valmistub aastat vahetama. Vaataja näeb ilmaennustusi ja uudiseid ning näärivanasid, kes perekond Kinga külastasid. Selles osas parodeeritakse tolle ajastu kuulsaid lauljaid ja nende laule, näiteks Modern Talkingu "You're My Heart, You're My Soul". Marju Länik esitab laulu "Head uut aastat". Tunnistatakse, et teadmised Tallinna vanalinnast on ikka veel nigelad. Onu Uno arvab, et kus häda kõige suurem, seal abi kõige lähemal, ning hakkab Kinga-perele ekskursioonijuhiks. Vahepalaks mängib ansambel Singer Vinger. Sellel hooajal on kavas ainult laulud: lood, mis kõlavad teistes "Kitsa kinga" osades, aga ka uued lood, mis pole eetris kõlanud. Laulude osa oli esimene "Kitsa kinga" sari, mis lasti esimest korda eetrisse 1982. aastal. "Kitsa kinga" talvelaul – esinevad ansamblid Karavan ja Karl Madis, Mahavok ja Marju Länik, Retro ja Toomas Kaiküll, Jaak Jürisson ning Tarmo Pihlap. Tarmo Michelson (19. november 2003 00:00). "«Kitsas king» saab jälle kokku". Õhtuleht. "Kitsas Kinga Kõik Osad". ETV.
NSV Liidu Relvajõudude Ministeerium

NSV Liidu Relvajõudude Ministeerium (vene keeles Министерство Вооруженных Сил СССР) oli aastatel 1946–1950 Nõukogude Liidu relvajõudude keskne riigijuhtimisorgan; kuulus ministeeriumina NSV Liidu Ministrite Nõukogu koosseisu. NSV Liidu Rahvakomissaride Nõukogu määrusega 25. veebruarist 1946 liideti NSV Liidu Kaitse Rahvakomissariaat ja sõjalaevastiku rahvakomissariaat ning neist moodustati NSV Liidu Relvajõudude Rahvakomissariaat (Народный Комиссариат Вооружённых Сил СССР). Rahvakomissari ametikoht jäi NSV Liidu Rahvakomissaride Nõukogu esimehe Nõukogude Liidu generalissimus Jossif Stalin kätte. NSV Liidu valitsusorganite reformimise käigus muudeti relvajõudude rahvakomissariaat juba 15. märtsil 1946 NSV Liidu Relvajõudude Ministeeriumiks. 1946–1947 Jossif Stalin 1947–1949 Nikolai Bulganin 1949–1950 Aleksandr Vassilevski 1946–1947 Nikolai Bulganin 1948–1949 Aleksandr Vassilevski 1949–1950 Vassili Sokolovski 1946–1946 Georgi Žukov, NSV Liidu relvajõudude maavägede ülemjuhataja 1946–1950 Ivan Konev, NSV Liidu relvajõudude maavägede ülemjuhataja 1946–1948 Aleksandr Vassilevski, NSV Liidu Relvajõudude Kindralstaabi ülem 1946–1949 Konstantin Veršinin, NSV Liidu õhuväe ülemjuhataja 1948–1950 Sergei Štemenko, NSV Liidu Relvajõudude Kindralstaabi ülem 1946–1947 Nikolai Kuznetsov, NSV Liidu Sõjalaevastiku ülemjuhataja 1947–1950 Ivan Jumašev, NSV Liidu Sõjalaevastiku ülemjuhataja 25. veebruaril 1950 kujundati NSV Liidu relvajõudude juhtorgan ümber NSV Liidu Sõjaministeeriumiks (Военное министерство СССР) ja NSV Liidu Sõjalaevastiku Ministeeriumiks (Военно-морское министерство СССР).
Vellavere

Vellavere on küla Tartu maakonnas Elva vallas. Enne Eesti omavalitsuste haldusreformi 2017. aastal kuulus küla Konguta valda. Külas asub Viisjaagu järv ja Vellavere Hiiemägi. Vellavere Kalmakmägi Vellavere Kogrejärve ja Kullamäe kaitseala Vellavere Külajärv Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 5.02.2018.
Hugo Rodallega

Hugo Rodallega Martínez (sündinud 25. juulil 1985 Candelarias) on Colombia jalgpallur, kes mängib ründajana Brasiilia kõrgliiga klubis Bahia. Ta alustas klubikarjääri 2004. aastal Colombia klubis Deportes Quindío. Oma esimesel hooajal Colombia kõrgliigas lõi ta 14 väravat. 2005. aasta teises pooles mängis ta Colombia suurklubis Deportivo Cali. 2006. aastal liitus ta Mehhiko kõrgliiga klubiga Monterrey. 2006. aasta teises poolel mängis ta laenul Club Atlases. Aastatel 2007–2009 mängis ta Mehhiko kõrgliigas Club Necaxa ridades. 2009. aasta jaanuaris sõlmis Rodallega lepingu Inglismaa kõrgliiga klubiga Wigan Athletic. Esimese värava Inglismaa kõrgliigas lõi ta 9. mail 2009 mängus West Bromwich Albioni vastu. Hooajal 2009–10 lõi ta Inglismaa kõrgliigas kümme väravat. Nelja hooaja jooksul lõi ta Wigan Athleticu meeskonnas Inglismaa kõrgliigas 24 väravat ning on sellega klubi ajaloo suurim väravakütt Premier League'is. Aastatel 2012–2015 mängis ta Inglismaal Fulhami meeskonnas. Hooajal 2014–15 lõi ta Inglismaa esiliigas kümme väravat. Aastate 2015–2017 mängis Rodallega Türgi kõrgliigas. 2015–2017 mängis ta Akhisar Belediyespori ridades. Esimesel hooajal lõi ta Türgi kõrgliigas 19 väravat ja oli sellega liigas paremuselt kolmas väravakütt. Aastatel 2017–2019 mängis ta Trabzonspor ning säras taas 2018–19 hooajal 15 liigaväravaga. Aastatel 2019–2021 mängis ta Denizlisporis. Hooajal 2020–21 lõi Rodallega Türgi kõrgliigas 14 väravat, kuid Denizlispor jäi liigas viimasele kohale ja langes esiliigasse. 2021. aasta juulis sõlmis ta üheaastase lepingu Brasiilia kõrgliiga klubiga Bahia. 4. septembril 2021 lõi ta Bahia 4:2 võidumängus Fortaleza üle Bahia kõik neli väravat. 2005. aastal tuli Rodallega Colombia kuni 20-aastaste koondisega Lõuna-Ameerika juunioride meistriks. Ta oli turniiril 11 väravaga suurim väravakütt. Colombia jalgpallikoondises mängis ta aastatel 2005–2011 kokku 44 korda ja lõi kaheksa väravat. Ta kuulus Colombia koondisse 2007. ja 2011. aasta Copa Américal. https://www.transfermarkt.com/hugo-rodallega/profil/spieler/37934 (vaadatud 5.9.2021) "Atuações: em noite inspirada, Rodallega comanda Bahia em goleada sobre o Fortaleza". ge.globo.com. 4.9.2021. Vaadatud 5.9.2021
Jõgeva tänavate loend

Siin on loetletud Jõgeva tänavaid ja toodud nende pikkused. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aasa tänav; 0,26 km Aia tänav; 1,971 km Allika tänav I ja II; 0,317 km ja 0,24 km Betti Alveri tänav; 0,46 km Energia tänav; 0,342 km Estakaadi tänav; 0,60 km Julius Aamisepa tänav; 0,364 km Jaama tänav; 1,289 km Jõe tänav; 0,468 km Kalda tänav; 0,77 km Kesk tänav; 1,061 km Kingu tänav; 0,318 km Kirsi tänav; 0,48 km Kivi tänav; 0,429 km Kooli tänav; 0,132 km Kruusa tänav; 0,299 km Kuuse tänav; 0,175 km Lai tänav; 0,372 km Lao tänav; 0,085 km Lepiku tänav; 0,669 km Liiva tänav; 0,196 km Lille tänav; 0,608 km Mustvee maantee; 0,941 km Niidu tänav; 0,661 km Nurme tänav; 0,21 km Pae tänav; 0,517 km Pargi tänav; 0,869 km Piiri tänav I ja II; 0,975 km ja 0,528 km Puiestee tänav; 0,805 km Pärna tänav; 0,154 km Põik tänav; 0,075 km Põllu tänav; 0,576 km Ravila tänav; 0,665 km Ristiku tee; 0,266 km Ristiku tänav; 0,17 km Rohu tänav; 0,497 km Roosi tänav; 0,656 km Sarapuu tänav; 0,12 km Sauna tänav; 0,418 km Staadioni tänav; 0,437 km Suislepa tänav; 0,159 km Suur tänav; 1,909 km Suvila tänav; 0,74 km Sõnajala tänav; 0,706 km Tallinna maantee (39 Tartu-Jõgeva-Aravete tee); 0,408 km Tamme tänav; 0,427 km Tartu maantee; 0,169 km Tellise tänav; 0,131 km Tellissaare tänav; 0,115 km Toominga tänav; 0,814 km Tulika tänav; 0,318 km Turu tänav; 0,743 km Tähe tänav I ja II; 0,491 km ja 0,801 km Uus tänav; 0,586 km Vainu tänav; 0,549 km Välja tänav; 0,560 km Ülase tänav; 0,42 km
Max Gradel

Max-Alain Gradel (sündinud 30. novembril 1987 Abidjanis) on Elevandiluuranniku jalgpallur, kes mängib ründaja või ääremängijana Türgi kõrgliiga klubis Sivasspor ja Elevandiluuranniku jalgpallikoondises. Ta alustas klubikarjääri Inglismaa klubis Leicester City, millega liitus 2005. aastal. Hooajal 2007–08 debüteeris ta Inglismaa tugevuselt kolmandas liiga klubis AFC Bournemouth, kus ta mängis Leicester Cityst laenul ja lõi üheksa väravat. Hooajal 2008–09 mängis ta samas liigas Leicester City meeskonnas. 2009. aasta oktoobris läks ta laenule Leeds Unitedi, mis mängis toona samuti Inglismaa tugevuselt kolmandas liigas. 2010. aasta jaanuaris sõlmis ta klubiga püsiva lepingu. Hooajal 2010–11 mängis ta Leeds Unitediga Inglismaa esiliigas ja lõi seal kokku 18 väravat. 2011. aastal valiti Gradel Leeds Unitedi aasta mängijaks. Aastatel 2011–2015 mängis Gradel Prantsusmaa kõrgliigas Saint-Étienne'i ridades. Hooajal 2014–15 lõi ta Prantsusmaa kõrgliigas 17 väravat. 2015. aasta augustis naasis Gradel Inglismaa kõrgliigasse kuuluvasse Bournemouthi, kellega sõlmis ta nelja-aastase lepingu. Kahe järgneva hooaja jooksul õnnestus tal liigas lüüa vaid üks värav, lisaks üks värav liigakarikavõistlustel. Hooajal 2017–18 mängis ta laenul Prantsusmaa kõrgliiga klubis Toulouse, kellega sõlmis 2018. aastal püsiva lepingu. 2020. aastal liitus ta Sivassporiga. Elevandiluuranniku jalgpallikoondises tegi Gradel debüüdi 11. novembril 2010 mängus Poola vastu. Koondisekarjääri esimese värava lõi ta 15. augustil 2012 sõprusmängus Venemaa vastu. 2015. aastal tuli Gradel Elevandiluuranniku koondisega Aafrika meistriks. 2015. aasta Aafrika rahvaste karikavõistlustel lõi ta kaks väravat ja valiti turniiri sümboolsesse koosseisu. Ta on kuulunud Elevandiluuranniku koondisse veel neljadel Aafrika rahvaste karikavõistlustel ning 2014. aasta maailmameistrivõistlustel. Leicester City Football League One: 2008–09 Leeds United Football League One: Teine koht 2009–10 Saint-Étienne Coupe de la Ligue: 2012–13
Narva-Jõesuu tänavate loend

Siin on loetletud Narva-Jõesuu linna tänavaid ja toodud nende pikkused. # A B C D E F G H I J K L M N O P Q R S Š Z Ž T U V W Õ Ä Ö Ü X Y Adolf Hahni tänav; 0,46 km Aia tänav; 1,679 km Auga tänav; 0,466 km Eduard Vilde tänav; 1,333 km Eha tänav; 0,04 km Hirve tänav; 0,084 km Hoole tee; 0,337 km Jaan Poska tänav; 2,895 km Jõe tänav; 0,603 km Jüri tänav; 0,104 km Kalda tänav; 2,475 km Kalevi tänav; 0,769 km Karja tänav; 0,817 km Kesk tänav; 0,744 km Kiriku tänav; 0,467 km Koidu tänav; 0,761 km Kudruküla tänav; 0,773 km Kungla tänav; 0,490 km Lydia Koidula tänav; 2,59 km Lembitu tänav; 0,458 km Lennuki tänav; 0,438 km Liiva tänav; 0,168 km Linda tänav; 0,542 km Lootuse tänav; 0,168 km Mere tänav; 0,362 km Metsa tänav; 1,794 km Metsaraja tee; 0,322 km Mäe tänav; 0,843 km Männimetsa tänav; 0,149 km Nurme tänav; 1,622 km Olevi tänav; 0,553 km Orava tänav; 0,272 km Pargi tänav; 0,90 km Piiri tee; 0,608 km Pähkli tee; 0,27 km Rahu tänav; 0,675 km Raja tänav; 1,591 km Roheline tänav; 0,278 km Richard William Gendti põik; 0,12 km Sepa tänav; 0,588 km Sulevi tänav; 0,583 km Supeluse tänav; 0,508 km Suur-Lootsi tänav; 0,397 km Suvilate tee; 1,143 km Tuletorni tänav; 0,129 km Uus tänav; 0,208 km Vabaduse tänav; 2,249 km Vabriku tänav; 0,229 km Vaikne tänav; 0,194 km Vambola tänav; 0,467 km Vambola põik; 0,108 km Vana tänav; 0,235 km Viljatera tee; 0,386 km Õnne tänav; 0,25 km Õnne põik; 0,116 km
Transfoobia

Transfoobia on viha transide vastu. Inimene kellel on transfoobia võib tunda viha, hirmu, vägivalda, ebamugavustunnet jne. Transfoobia on eelarvamuste ja diskrimineerimise tüüp, mis sarnaneb rassismi ja seksismiga. Transfoobia lapsohvrid kogevad ahistamist, koolikiusamist, vägivalda koolis ja sotsiaalprogrammides. Täiskasvanud ohvrid kogevad avalikku naeruvääristamist, ahistamist, sealhulgas soo väärkohtlemist, röövimist ja vale arreteerimist. Lisaks suurenenud vägivalla ja muude ohtude riskile võib transfoobia tekitatav stress põhjustada negatiivseid emotsionaalseid tagajärgi, mis võivad põhjustada uimastite kuritarvitamist, kodust põgenemist (alaealistel) ja enesetappude sagenemist.
Vidsola

Vidsola (ka Vidsala, latgali keeles Vydsola) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla idaosas Teicija jõe kaldal. Vidsola jääb valla keskusest Murmastienest 12,7, piirkonna keskusest Varakļānist 8,3 ning Riiast 209,2 kilomeetri kaugusele. Sinna jääb Vidsala bussipeatus. Aastal 2009 oli külas 7 elanikku. Vietvārdu datubāze Autotransporta direcija
Seimuškas

Seimuškas on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla idaosas Ūjiņa jõe kaldal. Seimuškas jääb valla keskusest Murmastienest 9,8, piirkonna keskusest Varakļānist 10,4 ning Riiast 208,3 kilomeetri kaugusele. Sinna jääb Seimuškase bussipeatus. Aastal 2008 oli külas 42 elanikku. Vietvārdu datubāze Autotransporta direcija
Villu Soon

Villu Soon (sündinud 20. veebruaril 1979) on eesti entomoloog. Ta õppis aastail 1997–2004 Tartu Ülikoolis bioloogiat ja sai 2014. aastal zooloogia alal doktorikraadi kaitstes väitekirja "Kuldherilaste (Hymenoptera: Chrysididae) Chrysis ignita liigirühma fülogeneetiline revisjon rõhuasetusega Põhja-Euroopa faunal". Ta töötab Tartu Ülikooli loodusmuuseumis teadurina. Tema vanemad on bioloogid Enn Soon ja Anu Soon (Mall Hiiemäe õde), vennad on Jaan Soon ja Mihkel Soon. CV ETISes. Inna Grünfeldti artikkel Virumaa Teatajas 10. märtsil 2004.
Trizelnieki

Trizelnieki (ka Trizeļnīki) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla kirdeosas. Trizelnieki jääb valla keskusest Murmastienest 8,9, piirkonna keskusest Varakļānist 12 ning Riiast 212,8 kilomeetri kaugusele. Külas asub Trizelnieki kalmistu. Aastal 2008 oli külas 12 elanikku. Vietvārdu datubāze Varakļānu novada Attīstības programma 2013 -2020II. daļa. Pašreizējā situācija, lk. 82
Vecumnieki (Murmastiene vald)

Vecumnieki (ka Vacumnīki) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla keskosas. Vecumnieki jääb valla keskusest Murmastienest 9,4, piirkonna keskusest Varakļānist 15 ning Riiast 206 kilomeetri kaugusele. Sinna jääb Vecumnieki bussipeatus. Külas asub Vecumnieki kalmistu. Aastal 1989 oli külas 49 elanikku. Aastal 2000 oli elanikke 45, aastal 2004 oli elanikke 35, aastal 2009 aga 30. Vietvārdu datubāze Autotransporta direcija Varakļānu novada Attīstības programma 2013 -2020II. daļa. Pašreizējā situācija, lk. 82 Varakļānu novada Attīstības programma 2013 -2020II. daļa. Pašreizējā situācija, lk. 33
Pušči

Pušči (ka Puščas) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lõunaosas. Pušči jääb valla keskusest Murmastienest 7,7, piirkonna keskusest Varakļānist 13,3 ning Riiast 204,3 kilomeetri kaugusele. Sinna jääb Pušči bussipeatus. Aastal 2009 oli külas 35 elanikku. Vietvārdu datubāze Autotransporta direcija
Darvinieki

Darvinieki (ka Darvinīki või Darvenieki) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lõunaosas Teicija jõe kaldal. Darvinieki jääb valla keskusest Murmastienest 8,2, piirkonna keskusest Varakļānist 13,7 ning Riiast 204,7 kilomeetri kaugusele. Aastal 2009 oli külas 28 elanikku. Vietvārdu datubāze
Fuscher Ache

Fuscher Ache on jõgi Austria Salzburgi liidumaal, Salzachi parempoolne lisajõgi. Fuscher Ache saab alguse Alam-Pinzgaus Kaefertalbachi ja Traunerbachi ühinemisel Fuscher Törli lähedal kõrgusel u. 2500 m. See voolab lõunast põhja läbi samanimelise oru, läbides väikese Fusch an der Großglocknerstraße küla. See varustab küla joogiveehoidlat, vee kvaliteet on väga hea. Jões elavad kalad nagu meriforell, harjus ja paalia. U. 28 km järel suubub see Bruck an der Großglocknerstraße juures Salzachisse.
Kaunitar ja koletis (täpsustus)

"Kaunitar ja koletis" võib olla: Kaunitar ja koletis, muinasjutt Kaunitar ja koletis (film 1946), Prantsusmaa 1946. aasta film Kaunitar ja koletis (film 1991), joonisfilm Kaunitar ja koletis (film 2017), USA 2017. aasta film
Tiltagals

Tiltagals (ka Tiltagols, latgali keeles Tyltagols) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lõunaosas. Tiltagals jääb valla keskusest Murmastienest 6,3, piirkonna keskusest Varakļānist 11,9 ning Riiast 202,9 kilomeetri kaugusele. Sinna jääb Tiltagalsi bussipeatus. Aastal 2009 oli külas 25 elanikku. Vietvārdu datubāze Autotransporta direcija
Inčārnieki

Inčārnieki on küla (mazciems) Lätis Varakļāni piirkonnas Murmastiene vallas. Küla asub valla keskosas Inčāre kraavi kaldal. Inčārnieki jääb valla keskusest Murmastienest 4,7, piirkonna keskusest Varakļānist 17.6 ning Riiast 208,6 kilomeetri kaugusele. Sinna jääb Inčārnieki bussipeatus. Aastal 1989 oli külas 49 elanikku. Aastal 2004 oli elanikke 75, aastal 2008 aga 57. Vietvārdu datubāze Autotransporta direcija Varakļānu novada Attīstības programma 2013 -2020II. daļa. Pašreizējā situācija, lk. 33
Zepi

Zepi on küla (mazciems) Lätis Varakļāni piirkonnas Murmastiene vallas. Küla asub valla keskosas. Zepi jääb valla keskusest Murmastienest 3, piirkonna keskusest Varakļānist 15,9 ning Riiast 206,9 kilomeetri kaugusele. Aastal 2009 oli külas 18 elanikku. Vietvārdu datubāze
Veipi

Veipi on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lõunaosas Teiči looduskaitseala serval. Veipi jääb valla keskusest Murmastienest 4,2, piirkonna keskusest Varakļānist 14,1 ning Riiast 205,1 kilomeetri kaugusele. Aastal 2009 oli külas 15 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Kanči

Kanči on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla keskosas. Kanči jääb valla keskusest Murmastienest 2,3, piirkonna keskusest Varakļānist 15,2 ning Riiast 206,2 kilomeetri kaugusele. Sinna jääb Kanči bussipeatus. Aastal 2009 oli külas 11 elanikku. Vietvārdu datubāze Autotransporta direcija
Karolīna

Karolīna on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla keskosas. Karolīna jääb valla keskusest Murmastienest 1,1, piirkonna keskusest Varakļānist 16,3 ning Riiast 207,3 kilomeetri kaugusele. Aastal 2009 oli külas 10 elanikku. Vietvārdu datubāze
Aizpurve

Aizpurve on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla keskosas. Aizpurve jääb valla keskusest Murmastienest 1,8, piirkonna keskusest Varakļānist 18,5 ning Riiast 209,5 kilomeetri kaugusele. Aastal 2009 oli külas 22 elanikku. Vietvārdu datubāze
Ciro Immobile

Ciro Immobile (sündinud 20. veebruaril 1990 Torre Annunziatas) on Itaalia jalgpallur, kes mängib ründajana Itaalia kõrgliiga klubis Rooma Lazio ja Itaalia jalgpallikoondises. Aastatel 2002–2008 kuulus ta Sorrento noorteakadeemiasse. Seejärel liitus ta Torino Juventusega. Juventusest mängis ta hooajal 2010–11 laenul Itaalia esiliiga klubides Siena ja Grosseto ning hooajal 2011–12 Pescaras. Hooajal 2011–12 oli Immobile 28 väravaga Itaalia esiliiga suurim väravakütt. Hooajal 2011–12 valiti ta koos meeskonnakaaslaste Lorenzo Insigne ja Marco Verratti Itaalia esiliiga hooaja parimateks mängijateks. Hooajal 2012–13 mängis ta Itaalia kõrgliiga klubis Genoas ja hooajal 2013–14 Torinos. Hooajal 2013–14 lõi ta Itaalia kõrgliigas 22 väravat ja oli sellega liiga suurim väravakütt. 2014. aasta juunis liitus ta Saksamaa kõrgliiga klubiga Dortmundi Borussia. Hooajal 2014–15 lõi ta kokku kümme väravat, sh kolm väravat Saksamaa kõrgliigas. Hooajal 2015–16 mängis ta laenul Hispaania kõrgliiga klubis Sevilla ja lisaks taas Torinos. 2016. aasta juulis sõlmis Immobile lepingu Rooma Lazioga. Alates hooajast 2016–17 on ta kuuel hooajal järjest löönud Itaalia kõrgliigas vähemalt 15 väravat. Kõige silmapaistvamad on olnud hooajad 2017–18 ja 2019–20, mil ta lõi vastavalt 29 ja 36 väravat. Mõlemal hooajal oli ta liigas suurim väravakütt (hooajal 2017–18 koos Mauro Icardiga). Hooajal 2019–20 pälvis Immobile lisaks Euroopa Kuldsaapa auhinna. Hooajal 2019–20 realiseeris ta Itaalia kõrgliigas 14 penaltit, mis on Itaalia kõrgliiga ühe hooaja rekord. Hooajal 2021/22 oli Immobile neljandat korda oma karjääri jooksul Itaalia kõrgliiga suurim väravakütt (27 väravat); samal hooajal valiti tal lisaks Itaalia kõrgliiga hooaja parimaks ründajaks. 2013. aastal võitis ta Itaalia kuni 21-aastaste koondisega Euroopa omavanuste meistrivõistlustel hõbemedali. Itaalia jalgpallikoondises tegi ta debüüdi 5. märtsil 2014 sõprusmängus Hispaania vastu. Koondisekarjääri esimese värava lõi ta sama aasta 4. septembril sõprusmängus Hollandi vastu. 2021. aastal tuli ta Itaalia koondisega Euroopa meistriks. Ta kuulus Itaalia koondisse ka 2014. aasta maailmameistrivõistlustel ja 2016. aasta Euroopa meistrivõistlustel. 2020. aastal valiti Immobile Itaalia aasta meessportlaseks. Pescara Serie B: 2011–12 Dortmundi Borussia DFL-Supercup: 2014 Lazio Coppa Italia: 2018–19 Supercoppa Italiana: 2017, 2019  Ciro Immobile – pildid, videod ja helifailid Wikimedia Commonsis